DOI: 10.14457/tu.the.2017.1756
title: ศักยภาพของน้ำมันหอมระเหยในระบบสองและสามส่วนต่อการรอดชีวิตและการปรับตัวของ Escherichia coli O157:H7

description: จากผลการศึกษาความเข้มข้นต่ำสุดที่สามารถยับยั้งการเจริญของจุลินทรีย์ (Minimal inhibitory concentration, MIC) และค่าความเข้มข้นต่ำสุดที่สามารถทำลายจุลินทรีย์ (Minimal bactericidal concentration, MBC) ของ Eugenol (EU), Trans-Cinnamaldehyde (CI), Cetyltrimethylammonium Bromide (CT), Poly L-lysine (PL) และ Sodium Lactate (SL) ต่อ Escherichia coli O157:H7 และ Escherichia coli 6795 โดยใช้วิธี Deutsche Veterinärmedizinische Gesellschaft (DVG) พบว่า ค่า MIC ต่อ E. coli O157:H7 เป็น 1,000, 1,000, 6.4, 1,560 และ 80,000 ppm ตามลำดับ สำหรับ E. coli 6795 ค่า MIC เป็น 1,000, 1,000, 3.2, 780 และ 80,000 ppm ตามลำดับ ในขณะที่ค่า MBC เป็น 1,000, 1,000, 125, 1,560 และ 80,000 ppm และ 1,000, 1,000, 125, 780 และ 80,000 ppm ตามลำดับ นอกจากนี้ผลการประเมินดัชนีประสิทธิภาพร่วม (Fractional inhibitory concentration Index, FIC index ) ของระบบ EU-CT, EU-PL, EU-SL และ CI-CT, CI-PL, CI-SL มีค่าเป็น 0.5 สำหรับระบบ EU-CT-SL, EU-PL-SL, CI-CT-PL และ CI-PL-SL มีค่าเป็น 0.75 เมื่อทดสอบกับ E. coli O157:H7 และ E. coli 6795 ซึ่งแสดงความสัมพันธ์แบบเสริมฤทธิ์ การศึกษาการเปลี่ยนแปลงกิจกรรมการต้านจุลชีพพบว่า EU-CT, EU-PL, EU-SL และ CI-CT, CI-PL, CI-SL มีประสิทธิภาพยับยั้ง E. coli O157:H7 และ E. coli 6795 ดีกว่าการใช้ EU, CI, CT, PL และ SL เพียงชนิดเดียว สำหรับระบบสารต้านจุลชีพชนิดสามส่วน EU-CT-SL, EU-PL-SL, CI-CT-SL และ CI-PL-SL ให้ผลเช่นเดียวกัน การศึกษาประสิทธิภาพของสารต้านจุลชีพชนิดสองส่วนในสภาวะที่ไม่มีสารรบกวนปฏิกิริยาต่อหน่วยเวลาชี้ให้เห็นว่าประสิทธิภาพของระบบขึ้นอยู่กับระดับความเข้มข้นของ EU หรือ CI นอกจากนี้พบว่าระบบ EU-PL และ CI-PL แสดงประสิทธิภาพทำลาย E. coli O157:H7 และ E. coli 6795 ได้ดีกว่าระบบ EU-CT, EU-SL, CI-CT และ CI-SL สำหรับระบบสารต้านจุลชีพชนิดสามส่วนในสภาวะที่ไม่มีสารรบกวนปฏิกิริยาพบว่าประสิทธิภาพการทำลาย E. coli O157:H7 และ E. coli 6795 ขึ้นอยู่กับระดับความเข้มข้นของ EU และ CI ในระบบ โดยระบบ EU-PL-SL และ CI-PL-SL มีประสิทธิภาพดีกว่ระบบ EU-CT-SL และ CI-CT-SL การทดสอบในสภาวะที่มีสารรบกวนปฏิกิริยาพบว่า สารรบกวนปฏิกิริยาส่งผลต่อประสิทธิภาพการทำลาย E. coli O157:H7 และ E. coli 6795 ของระบบสารต้านจุลชีพชนิดสองและสามส่วนที่มี CI เป็นองค์ประกอบทั้งนี้สารรบกวนปฏิกิริยาดังกล่าวไม่มีผลต่อประสิทธิภาพของระบบสารต้านจุลชีพที่มี EU เป็นองค์ประกอบ จากผลการศึกษาระดับความเป็นกรด–ด่าง และอุณหภูมิต่อการเปลี่ยนแปลงกิจกรรมการต้านจุลชีพพบว่า สภาวะความเป็นกรด–ด่างมีผลต่อกิจกรรมการต้านจุลชีพของ EU และ CI ในระบบสารต้านจุลชีพชนิดสองส่วน แต่ไม่มีผลกระทบต่อกิจกรรมการต้านจุลชีพของ EU และ CI ในระบบสารต้านจุลชีพชนิดสามส่วน สำหรับผลของอุณหภูมิพบว่า EU และ CI ในระบบสารต้านจุลชีพชนิดสองและสามส่วนที่ระดับอุณหภูมิ 37 องศาเซลเซียส มีกิจกรรมการต้านจุลชีพสูงกว่าที่อุณหภูมิ 4 และ 50 องศาเซลเซียส เมื่อศึกษาการปรับตัวของ E. coli O157:H7 และ E. coli 6795 ต่อสภาวะกึ่งยับยั้ง (Sub-MIC) พบว่าการเพิ่ม EU-PL ที่สภาวะกึ่งยับยั้งทุก 3 ชั่วโมงใช้ความเข้มข้นเพียง 0.50 เท่าของ MIC สามารถทำลาย E. coli O157:H7 และ E. coli 6795 ได้ในขณะที่ E. coli O157:H7 และ E. coli 6795 แสดงการปรับตัวต่อสภาพกึ่งยับยั้งของระบบ CI-PL สำหรับระบบ EU-PL-SL และ CI-PL-SL ไม่พบการปรับตัวของ E. coli O157:H7 และ E. coli 6795 ในแบบจำลองอาหารพบว่าประสิทธิภาพการยับยั้ง E. coli O157:H7 และ E. coli 6795 ขึ้นอยู่กับระดับความเข้มข้นของ EU และ PL ในระบบสารต้านจุลชีพชนิดสองส่วนแบบ EU-PL สำหรับระบบสารต้านจุลชีพชนิดสามส่วนประสิทธิภาพการยับยั้ง E. coli O157:H7 และ E. coli 6795 ขึ้นอยู่กับระดับความเข้มข้นของ EU, CI และ PL ในระบบ EU-PL-SL และ CI-PL-SL